آوروپا بیرلیگی تشکیلات‌لاری و ناتو-یا ائو صاحب‌لیگی ائدن بلژیک‌ین پایتختی بروکسل‌ین بلدیه باشقانی یوان مایور، وظیفه‌سین‌دن ایستعفا ائتدی.
2013-جی ایلدن بو یانا بلدیه باشقانی اولان سوسیالیست پارتیسین‌دن یوان مایور، شهردکی ائوسیزلره کؤمک قورولوشون‌دان تامین ائتدیگی "یوکسک" گلیر سببیله اورتایا چیخان روشوت ایسکاندا‌لی‌نین آردین‌دان ایستعفاسینی تقدیم ائتدی.
دونن گئجه عرضینده بلژیک‌دکی فرق‌لی پارتی نماینده‌لری ائتدیگی توپلانتی‌دان سونرا ایستعفا ائدن مایور، بلدیه مجلیسی عضوو اولا‌راق وظیفه‌یه داوام ائتمک ایستدیگینی دیله گتیردی.
آنجاق سوسیالیست پارتی باشقانی کؤمکچی‌سی لاورت اونکلینکس، مایورین "اتیک بیر سهو" ائتدیگینی ایفاده ائده‌رک، مجلیس عضولوگون‌دن ده ایستعفا ائتمه‌سی لازیم اولدوغونو سؤیله‌دی.
مطبوعاتا سیزان بیر راپوردا مایورین، "ساموسوسیال" آدلی یاردیم درنکی‌نین رهبرلیگینده اولدوغو 2015-جی ایلده 20 مین یورولوق موزد آلدیغی اورتایا چیخمیشدی.
بو یوکسک رقمله اورتایا چیخان روشوت ایسکاندا‌لی بلدیه باشقانینا ایستیقامت‌لی ایستعفا چاغیریش‌لارینا سبب اولموشدو.
مایورین، منفعت گودمه‌ین درنکدن ایللیک الده ائتدیگی گلیرین قاتیلدیغی توپلانتی سایینا قارشی‌لیق گلمدیگینین اورتایا چیخماسی‌نین آردین‌دان بلژیک‌داکی مختلیف سیاسی پارتی نماینده‌لری مایئورین ایستعفاسینی طلب ائتمیشدی.
بروکسل بلدیه باشقانی یوان مایور، پرزیدنت رجب طیب اردوغانین کئچن آی بروکسله ناتو لیدرلر توپلانتی‌سی اوچون ائتدیگی سفر اثناسیندا، تورک‌لرین قارشیلاما ائتمه‌سینه ایجازه وئرمیه‌جگینی آچیقلامیشدی.
مایورین "هر هانسی بیر توپلانماغا ایجازه وئرمیه‌جگی" ایستیقامتین‌دکی آچیقلاماسی اعتراضا یول آچمیشدی.
آچیقلامایا باخمایا‌راق بلژیک‌ده یاشایان تورک‌لر، پرزیدنت اردوغانی قارشیلاماق اوچون قالدیغی اوتلین قارشی‌سیندا بیرآرایا گلمیشدی
